Nuwe Amarok se pryse bekendDie nuwe Amarok deel sy DNS met Ford se Ranger en word in Ford se Silverton-aanleg gebou. (Foto: Verskaf) Die tweede generasie van Volkswagen se bekende Amarok behoort volgende maand beskikbaar te wees, maar intussen is pryse van sommige modelle al bekend gestel. Die nuwe Amarok deel sy DNS met Ford se Ranger en word in Ford se Silverton-aanleg gebou. Dit is ŉ pluimpie vir Suid-Afrikaanse bougehalte dat die Duitsers ons vertrou met hul enigste bakkie. Daar sal weer enkel- en dubbelkajuitweergawes van die Amarok beskikbaar wees. Die enkelkajuit sal slegs in Suid-Afrika beskikbaar wees. Daar is vier spesifikasievlakke beskikbaar: Life, Style, PanAmericana en Aventura. Vier dieselenjins is beskikbaar met krag van 110 tot 184 kW. Daar is vier spesifikasievlakke beskikbaar: Life, Style, PanAmericana en Aventura. (Foto: Verskaf) Die enkelkajuitwerkperd bied 110 W en het ŉ vyfspoed handrat, dan is daar ŉ 125 kW met ŉ sesspoed handrat en ŉ 4×4-weergawe. Die enkelkajuitmodel sal teen middel 2023 beskikbaar wees en ons sal dán ŉ beter idee van sy pryse kry. Volkswagen bied hul modelle met ŉ vier jaar/120 000 km-waarborg en vyf jaar/100 000 km-omvattende instandhoudingsplan. Só lyk pryse vir die dubbelkajuit: